Vor gyldne ungdom!
Vor gyldne ungdom, uten guld og tvil!
Vi selv, en sværm blufærdige bakkanter,
og nymferne, som fulgte os med smil,
saa ut i øinene som unge planter!
Men aller rikest livet, naar ved nat
vi venner drev omkring, og det var ofte,
og heltemøter gaaende blev sat,
og sommerskogen hørte, hvad vi lovte!

Vi vilde dypt og deilig være fri,
i lidenskap, i handling og i tanke!
Gi djævelen i normen, vilde vi,
og bære alle prygl, som maatte vanke!
Vi vilde kutte alt, hvad der var dødt!
Vi var af liv, og løftet skulde være:
Om mobben vaaget stanse os,
da støtt at gaa den under øinene med ære!

Jeg trodde, alt var rede, og gik paa
med vildt at storme, og med frit at feile!
Og jeg blev banket baade gul og blaa
af refserrottingen bak samfundsspeilet!
De andre holdt sig væk og blev i ro!
Ja, mangen liten sværmersjæl bedrog én!
Og nogen ynket mig, men mange lo,
da jeg omsider fælen sprang paa skogen!

Jeg svor i vildelse en vældig ed,
at, hvilken end min skjæbne skulde vorde,
saa skulde disse pines, som jeg led,
en soldag suse over denne horde!
Men jeg blev drivende med fjun og fnok,
blev hængende i sommerspind fra oven,
og der kom grønne kvister paa min stok,
og bitterhetens gift blev søt og doven!

Kanhænde der var strømme i mig selv,
som gjorde mulig saan en sær forandring?
Tørhænde var det mosens grønne feld,
som la en hemsko paa min hævnervandring?
Kanhænde dét, at maanen var saa fjern,
dét gjorde ogsaa livet fjernt at ramme?
Og dampen om vidunderlige tjærn — —
Nei, hvad det var, kan sikkert bli det samme!

Men ofte, bak de sommerlige siv,
staar jeg i drøm og stirrer ut paa marken,
hvor unge fyrer snekrer op sit liv,
og trallende taar tømret ut af barken!
Jeg ser det med en syk og skamfuld ro —
hvor mesterlig og sindrig alt blir maket —
hvor tømret slaaes sammen, to og to,
og kronerne og grenerne blir vraket!

Saa staar omsider vaaningshuset dér,
i dragestil, med svære, nakne glugger!
Tapeter trukket over skogens trær,
hvis skjønne søstre staar i drøm og dugger!
Jeg løfter arrig paa min straffestav —
da ser jeg kvinder, smilende og smekre,
som salige staar hos og holder af
saant overhændig handlag til at snekre!

Og ret besét og drøftet overlang,
tør ingen djævel klandre, at de liker
slik høvelig og munter bryllupssang
af haarde hammerslag paa ferske spiker!
Men værre er, at dypt i deres blik,
vor helteungdoms hemmelige panter,
har blomsterdypets skjælvende mystik
forkullet sig til kolde diamanter!

Da heller høre fra en guldren gran,
hvor elskelig han raser og han bruser,
den gamle, tunge tempelbryter Pan,
som ryster røtter og som hater huser!
Og heller storme glad og vetløs ind,
og fikes op af bitre bjærkeblade,
og faa i øiet gyldensommerspind,
og kanske faa i fanget en dryade — —

Poesi